અમદાવાદ: અમદાવાદ મહાનગર પાલિકાની ચૂંટણીમાં કોંગ્રેસ પક્ષ સત્તા ઉપર આવશે તો દરેક વોર્ડમાં એક એક મોડેલ સ્કૂલ બનાવાશે તેમ પૂર્વ પ્રદેશ પ્રમુખ અને શહેર કોંગ્રેસના ઈન્ચાર્જ સિદ્ધાર્થ પટેલે જણાવ્યું હતું. અમદાવાદ મહાન ગરપાલિકાની ચૂંટણી સંદર્ભે કોંગ્રેસપક્ષના ચૂંટણી ઢંઢેરા અંગે સિદ્ધાર્થ પટેલે જણાવ્યું હતું કે કોંગ્રેસ પક્ષ દ્વારા ચૂંટણી ઢંઢેરો તૈયાર છે પરંતુ દિવાળીના તહેવારો હોવાથી તેને રજૂ કરી શક્યા નથી. આગામી ચૂંટણીને સંદર્ભે કોંગ્રેસ પક્ષ દ્વારા આંતરમાળખાકીય સુવિધાઓને વધુ સક્ષમ બનાવવા ઉપર ભાર મૂકાયો છે.